דון ממאדים
זֶה סִפּוּר שֶׁשָּׁמַעְתִּי מֵאֶחָד שְׁמוֹ ג'ו, וְכָךְ הוּא סִפֵּר: ; ב- 1965 הָיָה בִּירוּשָׁלַיִם בָּחוּר כּוּשִׁי בְּשֵׁם דּוֹן. ; בְּאוֹתָהּ תְּקוּפָה הוּא הָיָה מְנַגֵּן גִּיטָרָה וְשָׁר ; בְּמָקוֹם שֶׁנִּקְרָא מַרְתְּפֵי סוּרַאמֵלו  ; לִפְנֵי זֶה הוּא הָיָה מִתְאַגְרֵף. ; וְדוֹן הָיָה בָּחוּר יָפֶה ונֶחְמָד וְטוֹב וְכָל הַשְּׁאָר. ; אֲבָל מַה, הָיָה לוֹ דָּבָר אֶחָד מוּזָר. ; כָּל מִי שֶׁשָּׁאַל אוֹתוֹ מֵאֵיפֹה אַתָּה דּוֹן? ; הוּא הָיָה אוֹמֵר: אֲנִי מֵהַמַּאֲדִים! ; עַד שֶׁיּוֹם אֶחָד בָּא לַבָּר אֵיזֶה בָּחוּר, אַחֲרֵי הַהוֹפָעָה, שׁוֹאֵל אוֹתוֹ : מֵאֵיפֹה אַתָּה דּוֹן? ; דּוֹן אָמַר: אֲנִי מֵהַמַּאֲדִים. ; הַהוּא הִתְרַגֵּז חָשַׁב שֶׁהוּא צוֹחֵק עָלָיו. הִתְחִילוּ מַכּוֹת. ; אָז הַבָּחוּר גָּמַר בְּבֵית חוֹלִים וְדוֹן גָּמַר בְּמַעֲצָר בַּמִּשְׁטָרָה בְּמִגְרָשׁ הָרוּסִים. ; לְמָחֳרָת בַּבֹּקֶר קָרְאוּ לוֹ לַחֲקִירָה ; וְדוֹן אָמַר: אֵין לִי מַה לְהַגִּיד לִפְנֵי שֶׁאֲנִי רוֹאֶה: ; קוֹנְסוּל שֶׁל מַאֲדִים וְעוֹרֵךְ דִּין, ; כִּי אֲנִי לֹא אֶזְרָח פֹּה. ; הֶחְזִירוּ אוֹתוֹ לַמַּעֲצָר. ; לְמָחֳרָת בַּבֹּקֶר קָרְאוּ לוֹ שׁוּב לַחֲקִירָה וְשׁוּב נִשְׁנָה הַסִּפּוּר. ; אַחֲרֵי הִתְיַעֲצוּת הֶחְלִיטוּ לִשְׁלֹחַ אוֹתוֹ לְטלְביה, לְמַה שֶׁנִּקְרָא - ; הִסְ-תַּכְּ-לוּת! ; הָיָה אָז יוֹם רְבִיעִי בַּבֹּקֶר. נִגַּשׁ הַפְּסִיכִיאָטֶר לְדוֹן, ; אוֹמֵר לוֹ : שָׁלוֹם דּוֹן, אֲנִי הַדּוֹקְטוֹר. ; דּוֹן אוֹמֵר: שָׁלוֹם ; וְהַדּוֹקְטוֹר אוֹמֵר לוֹ: תִּרְאֶה דּוֹן, אֲנִי שָׁמַעְתִּי שֶׁבָּאתָ מִמַּאְדִּים. ; דוֹן אוֹמֵר - כֵּן זֶה נָכוֹן, ; הַדּוֹקְטוֹר אוֹמֵר לוֹ: וְלָמָּה שֶׁלֹּא תַּחְזֹר לְשָׁם? ; וְדּוֹן אוֹמֵר: מַה אַתָּה מְשֻׁגָּע! ; אִם אֲנִי אֶחְזֹר לַמַּאֲדִים וְאַגִּיד שֶׁבָּאתִי מִכַּדּוּר הָאָרֶץ יָשִׂימוּ אוֹתִי יָשָׁר בְּבֵית מְשֻׁגָּעִים!!! ; אֲנָשִׁים רָצִים בָּרְחוֹבוֹת ; נָעִים בְּמַדְרֵגוֹת נָעוֹת שֶׁל הַחַיִּים ; אִישׁ עִם רַמְקוֹל צוֹעֵק...אֵיךְ הוּא צוֹעֵק - יֵשׁ אֱלֹהִים! ; אִישׁ אַחֵר עִם רַמְקוֹל אוֹמֵר שֶׁיֵּשׁ קִרְקָס, ; אֲבָל פֹּה בָּעִיר יֵשׁ קִרְקָס מֻצְלָח יוֹתֵר. ; בַּצָּפוֹן מִשְׁתּוֹלֶלֶת מִלְחָמָה ; אוֹמְרִים שֶׁהָעוֹלָם מָלֵא מְשֻׁגָּעִים ; בָּרִים מְלֵאִים בּוֹדְדִים וְשִׁכּוֹרִים... ; ברדיו - אֲנָשִׁים מִתְאַבְּדִים. ; אֲנִי כּוֹתֵב כָּל יוֹם וְהוֹלֵךְ לָעֲבוֹדָה. ; יֵשׁ יְלָדִים שֶׁמַּרְאִים לִי אֶת הָאֱלֹהִים. ; מִישֶׁהוּ מְשֻׁגָּע וְזֶה לֹא אֲנִי, ; מִישֶׁהוּ מְשֻׁגָּע זֶה לֹא אֲנִי, ; מִישֶׁהוּ מְשֻׁגָּע.... מִישֶׁהוּ מְשֻׁגָּע א.. אה ; זֶה לֹא אֲנִי ; אֲנִי כּוֹתֵב כָּל יוֹם וְהוֹלֵךְ לָעֲבוֹדָה. ; יֵשׁ יְלָדִים שֶׁמַּרְאִים לִי אֶת הָאֱלֹהִים.; 